ПРЕПИС ОТ РЕШЕНИЕ № 34

 ОТ ПРОТОКОЛ № 5/16.02.2024 Г.

 НА ОбС-ЛОМ

**По първа точка**

Докладна записка №РД-01-06-8/29.01.2024 г. от Цветан Петров - Кмет на Община Лом относно: Проект на Бюджет 2024 година на Община Лом

Г-жа Пенка Пенкова – председател на Общински съвет – Лом подложи докладната на поименно гласуване.

След проведеното поименно гласуване с 18 гласа „ЗА“, няма „ПРОТИВ“ и 1 един глас „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№34**

 На основание чл.52, ал.1 и чл.21, ал.1, т.6 и във връзка с чл.27, ал.4 и ал.5 от ЗМСМА, чл.94, ал.2 ал.3 и чл.39 от Закона за публичните финанси, във връзка с разпоредбите на Закона за държавния бюджет на Република България за 2024 година, Постановление на Министерски Съвет № 13 /29.0.2024 г. за изпълнение на Закона за държавния бюджет на Република България за 2024 година и Наредбата за условията и реда за съставяне на бюджетната прогноза за местните дейности за следващите три години и за съставяне, приемане, изпълнение и отчитане на общинския бюджет на община Лом, Общински съвет – Лом

**РЕШИ:**

**1.**Приема бюджета на **Община Лом за 2024 година**, както следва:

**1.1. По приходите** в размер на **45 402 723 лева** , съгласно Приложение № 3,4 в т.ч.:

1.1.1.**Приходи за делегирани от държавата дейности** **в размер на 33 244 296 лв. , в т.ч.:**

 1.1.1.1. Обща субсидия за делегирани от държавата дейности в размер на 27 384 341 лв.

 1.1.1.2. Преходен остатък от 2023 година в размер на 5 859 955 лв., съгласно

 Приложение № 3

1.1.2. **Приходи за местни дейности** в размер на **12 158 427 лв**., в т.ч.:

 1.1.2.1. Данъчни приходи в размер на 2 106 500 лв.

 1.1.2.2. Неданъчни приходи в размер на 3 117 346 лв.

 1.1.2.3. Трансфери за местни дейности в размер на **3 798 400 лв.,**

 **в т.ч**.:

1.1.2.3.1. Обща изравнителна субсидия в размер на 2 354 200 лв.

 1.1.2.3.2. Трансфер за зимно поддържане и снегопочистване в размер на 107 500 лв.

 1.1.2.3.3. Целева субсидия за капиталови разходи в местни дейности в размер на

1 105 200 лева

1.1.2.3.4. Други целеви разходи за местна дейност в размер на 231 500 лева

 1.1.2.4. Преходен остатък от 2023 година в размер на 3 136 181 лв., съгласно Приложение № 4

**1.2. По** **разходите** в размер **на 45 402 723 лева**., разпределени по функции и дейности съгласно Приложение № 1

1.2.1. За делегирани от държавата дейности в размер на **33 244 296 лв**., съгласно Приложение № 3

1.2.2. За местни дейности в размер на **12 158 427 лв**. ,съгласно Приложение № 4

**1.3.** Приема разпределението на преходни остатъци от 2023 г. по делегирани отговорности , съгласно Приложение № 5

**2.** Приема инвестиционната програма за 2024 г. (поименен списък по обекти, видове разходи и източници на финансиране) в размер на **8 192 021 лева,** съгласно Приложение № 2 като:

2.1. Одобрява разпределението на целевата субсидия за капиталови разходи, вкл. и за изграждане и основен ремонт на общински пътища в размер на 1 105 200 лева**,** съгласно Приложение № 2

2.2. Приема разчет за разходите, финансирани с приходи от постъпления от продажба на общински нефинансови активи, съгласно Приложение № 6

**3.** Утвърждава бюджетното салдо по общинския бюджет , изчислено на касова основа- придържане към балансирано бюджетно салдо;

**4.** Утвърждава разходите за заплати за делегираните от държавата дейности през 2024 г., без звената от системата на народната просвета, които прилагат системата на делегирани бюджети , съгласно Приложение № 7

4.1. Одобрява сумата в размер на 194 375 лв. за дофинансиране на държавно делегирана Дейност 122 „Общинска администрация“

 4.2. Одобрява сумата в размер на 15 000 лв. за дофинансиране на дейност 738 „Читалища“ за изплащане на обезщетение за пенсиониране

4.3 Одобрява сумата в размер на 42 000 лв. за дофинансиране на ПГСС "Дунавска земя" с. Ковачица

**5.** Утвърждава разходите за заплати за местни дейности през 2024 г., , съгласно Приложение № 4 .1

 **6.** Утвърждава разчет за целеви разходи и субсидии, както следва за:

 6.1. Членски внос – 30 000 лв.,

 6.2. Обезщетения и помощи по решение на Общински съвет - 12 000 лв.;

 6.3. Одобрява сумата от 6 000 лв. за финансово подпомагане на двойки с репродуктивни проблеми.

 6.4. Субсидии за:

 6.4.1. читалища – 535 808 лв., съгласно Приложение № 8

 6.4.2. дофинансиране на читалища за дейност - 30 000 лв.

 6.4.3. Физическа култура и спорт – 100 000 лв. На основание чл. 133 от Закона за физическото възпитание и спорта, одобрява финансов ресурс в размер на 100 000 лева за финансово подпомагане на детско-юношески школи на спортни клубове, осъществяващи колективни и индивидуални спортове и за спортни клубове за спорт, при индивидуални и колективни спортове, разпределени по Наредбата за условията и реда за използването на спортни обекти, собственост на Община Лом и за реда и условията за финансиране и подпомагане на физическото възпитание, спорта и спортно-туристическата дейност.

**7.** Приема следните лимити за разходи:

7.1. На основание чл. 39 от ПМС №13/29.01.2024 година за изпълнение на Държавния бюджет на Република България за 2024 година са определени средства за социално-битово и културно обслужване в размер до 3 % (не повече от 3%) върху утвърдените средства за основна работна заплата на заетите по
трудови правоотношения;

7.2. Одобрява разходи за представителни цели и международна дейност на кмета на общината в размер на 10 000 лева, на основание на чл. 94 от Закона за държавния бюджет на Република България за 2024 година;

7.3. Утвърждава показателите по чл.45, ал.1, т.2 от ЗПФ за кметствата и населените места с кметски наместници , с изключение на тези които са определени като второстепенни разпоредители с бюджет, съгласно Приложение № 1

7.4. Одобрява финансиране на разходи за изпълнение на дейности от местно значение в съответното населено място с 30% от приходите от продажба или отдаване под наем на имоти, управлявани от кметове и кметски наместници, които не са второстепенни разпоредители.

**8.** Утвърждава списък на длъжностите и на лицата, които имат право на транспортни разноски за пътуване от местоживеенето до местоработата и обратно, на основание чл.38 от ПМС № 13/29.01.2024 г., съгласно Приложение № 9 и Приложение № 9А

**9.** Одобрява индикативен годишен разчет за сметките за средства от Европейския съюз в размер на **2 325 022 лв.,** съгласно Приложение № 10

**10.** Одобрява актуализираната бюджетна прогноза за местни дейности с показатели за 2024 год. и прогнозни показатели за периода 2025 г. и 2026 г., съгласно Приложение № 11

**11.** Определя разпоредителите с бюджет от по-ниска степен по бюджета на община Лом, съгласно Приложение № 12

**12.** Определя максимален размер на дълга, както следва:

12.1. Максимален размер на новия общински дълг за 2024 година в размер на

**4 843 402 лева**, съгласно Приложение № 13

12.2. Общинските гаранции, които може да бъдат издадени през 2024 година в

 размер на 0.00 лева

12.3. Максимален размер на общинския дълг и общинските гаранции към края на 2023 година в размер на **4 843 402 лева .**

12.4. Намеренията за поемане на нов дълг през 2024 г. се определят в размерите, съгласно Приложение № 14

12.5. Одобрява сумата в размер на 400 000 лева за обслужване на общински дълг и изплащане на главници и лихви по поети кредити към Фонд „ФЛАГ“ и Регионален Фонд за Градско развитие АД .

**13.** Определя максимален размер на новите задължения за разходи, които могат да бъдат натрупани през 2024 година в размер на 15% от средногодишния размер на отчетените разходи за последните четири години.

**14.** Определя максимален размер на ангажиментите за разходи, които могат да бъдат поети през 2024 в размер на 50% от средногодишния размер на отчетените разходи за последните четири години.

**15.** Определя размера на просрочените задължения от предходни години, които ще бъдат разплатени от бюджета за 2024 година в размер на 80 605 лева ., съгласно Приложение № 15

**16.** Определя размера на просрочените вземания , които се предвижда да бъдат събрани през 2024 г. в размер на 17 000 лева.

**17.** Приема информация за план-сметката по чл. 66 от ЗМТД за 2024 г., съгласно Приложение №16

**18.** Приема субсидирането на разходи за дейности, финансирани с общински приходи да се извършват до размера на собствени приходи .

**19.** Дава съгласие за работно облекло на служителите от общинска администрация по трудови правоотношения да се осигурят средства, съгласно КТД при финансова възможност в рамките на бюджет 2024 година, а на останалите звена на самостоятелни бюджетни сметки, средствата предвидени по бюджетите им за 2024 година.

**20.** Одобрява разходването на събраните средства и подлежащите на възстановяване от РИОСВ суми за обезпечения и отчисления по чл. 60, ал.2, т.1 и 2 и чл. 64, ал.1 от Закона за управление на отпадъците, начислени за 2022 г. , 2023 г. и 2024 г. да се извършва за: дейности по чистота и управление на отпадъците , извършени на териториите за обществено ползване, както и за други разходи, одобрени чрез вътрешнокомпенсирани промени на основание чл. 125 ал. 1 от Закона за публичните финанси .

**21.** Постъпилите собствени приходи се разходват в следната поредност: за трудови възнаграждения и осигуровки; за разходи, свързани с дейности, за които се събират такси; за неотложни разходи – горива, ел. енергия, отопление, вода и неотложни текущи ремонти;

**22.** Одобрява субсидирането на разходи за издръжка на второстепенните разпоредители за дейности, финансирани с общински приходи да се извършва в размер на 90 на сто от одобрените по бюджета за 2024 година средства, като останалите 10 на сто се предоставят през четвъртото тримесечие, след анализ на изпълнението на общинските приходи и при доказана финансова необходимост.

**23.** Оправомощава кмета на общината да извършва компенсирани промени:

23.1.В частта за делегираните от държавата дейности – между утвърдените показатели за разходите в рамките на една дейност, с изключение на дейностите на делегиран бюджет, при условие че не се нарушават стандартите за делегираните от държавата дейности и няма просрочени задължения в съответната делегирана дейност;

23.2. В частта за местните дейности – между утвърдените разходи в рамките на една дейност или от една дейност в друга, без да изменя общия размер на разходите.

 23.3. Да отразява служебно промените по общинския бюджет с размера на постъпилите и разходвани средства от дарения и спонсорства, в съответствие с волята на дарителя /спонсора,

 23.4.В разходната част на бюджета за сметка на резерва за непредвидени и/ или неотложни разходи.

**24.** Възлага на кмета:

24.1. Да определи бюджетите на разпоредители с бюджет от по-ниска степен.

24.2. Да утвърди бюджетите на второстепенните разпоредители с бюджет.

24.3. Да организира разпределението на бюджета по тримесечия и да утвърди разпределението.

24.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи.

 **25.** Упълномощава кмета :

 25.1. Да предоставя временни безлихвени заеми от временно свободни средства по общинския бюджет и от сметките за средствата от ЕС за плащания по проекти, финансирани със средства от Европейския съюз и по други международни програми, включително и на бюджетни организации, чиито бюджет е част от общинския бюджет.

 25.2. При предоставянето на временни безлихвени заеми от временно свободни средства по общинския бюджет да се спазват изискванията на чл. 126 от ЗПФ.

 25.3. При предоставянето на средства от сметките за средства от ЕС да се спазват изискванията на чл. 104, ал.1, т.4 от ЗПФ.

 25.4. Да ползва временно свободните средства по бюджета на общината за текущо финансиране на одобрените по бюджета на общината разходи и други плащания, при условие , че не се нарушава своевременното финансиране на делегираните от държавата дейности в определените им размери, както и на местните дейности, и се спазват относимите за общината фискални правила по ЗПФ, като не се променя предназначението на средствата в края на годината.

 25.5. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по национални програми и от други източници за реализиране на годишните цели на общината за изпълнение на общинския план за развитие.

25.6. Да кандидатства за средства от централния бюджет и други източници за финансиране и за съфинансиране на общински програми и проекти.

 **26.** На основание чл. 60, ал. 1 от Административнопроцесуалния кодекс, допуска предварително изпълнение на решението, с оглед предприемане на незабавни действия за изпълнение на поетите ангажименти в сферата на местното управление и защитата на стабилността и финансовата устойчивост на общинския бюджет.

 **27.** Приема за сведение Протокола от публичното обсъждане на проекто-бюджет 2024 г.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Дарина Кирова/ /Пенка Пенкова /

 ПРЕПИС ОТ РЕШЕНИЕ № 35

 ОТ ПРОТОКОЛ № 5/16.02.2024 Г.

 НА ОбС-ЛОМ

**По втора точка**

Докладна записка №РД-01-06-10/09.02.2024 г. от Цветан Петров- Кмет на Община Лом относно: Избор на нова обслужваща банка на община Лом

Г-жа Пенка Пенкова – председател на Общински съвет – Лом подложи докладната на поименно гласуване.

След проведеното поименно гласуване със 17 гласа „ЗА“, 2 гласа „ПРОТИВ“ и няма „ВЪЗДЪРЖАЛ СЕ“, Общинският съвет на Община Лом взе следното

**РЕШЕНИЕ**

**№35**

 На основание чл. 21, ал. 1, т. 23 от ЗМСМА и във връзка с т. 41 от ДДС № 08 / 21.12.2023 г. на Министерство на финансите, Общински съвет – Лом

**РЕШИ:**

1. Банковото обслужване на община Лом от 01.03.2024 г. да се извършва от ИНТЕРНЕШЪНЪЛ АСЕТ БАНК АД.

 **2**. Възлага на Кмета на Община Лом да предприеме всички необходими действия по подписване на договорите за банкови сметки с титуляр община Лом в ИНТЕРНЕШЪНЪЛ АСЕТ БАНК АД.

ПРОТОКОЛЧИК: ПРЕДСЕДАТЕЛ НА ОбС-ЛОМ:

 /Дарина Кирова/ /Пенка Пенкова /